**Decret d’Alcaldia**

Assumpte:Convocatòria audiència pública prèvia al Ple extraordinari de 17.06.2021.

De conformitat amb el que disposa l’article 52 del Reglament de Participació Ciutadana («RPC»), l’alcalde ha de convocar una audiència prèvia a cada sessió de Plens, ja sigui ordinària o extraordinària.

L’Audiència Pública es defineix com un espai de participació obert a tothom, en què l’Ajuntament presenta, i després debat amb la ciutadania, les qüestions més significatives de l’acció municipal.

L’article 53 RPC, disposa:

«a) Els veïns i veïnes podran intervenir per formular precs i preguntes que considerin oportuns sempre que estiguin relacionats amb temes de competència municipal.

b) La sessió d’audiència es convocarà mitja hora abans dels plens i tindrà una durada màxima de 25 minuts».

L’article 54 RPC, relatiu al funcionament, estableix:

«a) El funcionament de les sessions serà el següent:

i. Els veïns i veïnes que hi vulguin intervenir s’han d’inscriure identificant -se i fent constar la temàtica a la qual fa referència la seva intervenció, mitjançant qualsevol de les opcions següents:

1. La seu electrònica: [www.teia.cat](http://www.teia.cat)
2. Una instància presentada a l’Oficina d’Atenció Ciutadana.
3. A la llista que es posarà a disposició de la ciutadania mitja hora abans de l’inici de la sessió a l’entrada de la sala de plens.

ii. Les intervencions es faran per ordre d’entrada de les inscripcions. En cas que hi hagi més sol·licituds que temps per intervenir, les que quedin pendents hauran de ser ateses en la sessió següent, conservant l’ordre.

iii. El temps màxim d’intervenció per persona és de tres minuts.

iv. L’alcalde o alcaldessa pot donar resposta directament o demanar al/la regidor/a responsable de la matèria que respongui.

v. Una vegada se li hagi donat resposta, la persona podrà disposar d’una única rèplica d’un minut si així ho sol·licita.

vi. En cas que no es pugui donar resposta al moment, s’ha de respondre per escrit en el termini màxim de 20 dies».

Atès que avui, dia 14.06.2021, s’ha de convocar la sessió del Ple extraordinari previst per al dia 17.06.2021, per tal de respectar el termini legal de dos dies hàbils entre la convocatòria i la celebració de la sessió plenària a què precedeix aquesta sessió.

En ús de les atribucions legalment conferides,

**RESOLC:**

**Primer**.- CONVOCAR **l’audiència pública prèvia** com segueix:

Data: 17.06.2021

Hora: 20:30 h.

Lloc: físic, seu de l’Ajuntament, a la Sala de Plens de l’Ajuntament.

**Segon**.- Establir l’ordre del dia següent:

1. Aprovar l’acta de la sessió de l’audiència prèvia al Ple de 20.05.2021.
2. Precs i preguntes que formulin els veïns i veïnes, relacionats amb temes de competència municipal.

**Tercer**.- NOTIFICAR aquesta Resolució a tots els membres de la Corporació.

**Quart**.- DONAR difusió d’aquesta convocatòria.

Teià, a 14 de juny de 2021.

L’alcalde En dono fe: La secretària